אין לבלבל עם אין לבלבל ערך זה עם הערך "קן (כדורגל)".

**מועדון הכדורגל קאן** (בצרפתית: **Association Sportive de Cannes Football**), המכונה בקיצור **קאן**, הוא מועדון כדורגל מהעיר קאן שבצרפת, המשחק בליגה הצרפתית החמישית. אצטדיון הבית של הקבוצה הוא אצטדיון פייר דה קוברטן, שמכיל כ-16,000 מקומות ישיבה.

המועדון נוסד בשנת 1902, והיה ממייסדי ליגת העל הצרפתית בכדורגל בשנת 1932. באותה שנה זכתה הקבוצה בתואר המשמעותי היחיד שלה עד כה, הגביע הצרפתי. הקבוצה שיחקה לאחרונה בליגה הבכירה בעונת 1997/1998. בשנות ה-90 הצליחה הקבוצה להעפיל פעמיים לגביע אופ"א, והצמיחה שחקנים מובילים בצרפת כמו זינדין זידאן, פטריק ויירה, יוהאן מיקו, סבסטיאן פריי, ז'ונתן זבינה וגאל קלישי.

היסטוריה
--------

מועדון הספורט קאן נוסד רשמית ב-4 באוגוסט 1902 על ידי הרברט לאו האנגלי, שנבחר לנשיא הקבוצה הראשון, וקבוצת חברים. בתחילה, בנוסף לכדורגל, החזיק המועדון קבוצות שחייה תחרותית ואתלטיקה. עד לשנת 1905, מדי המועדון היו בצבעי שחור-כחול, עד ששינו את צבעיהם לצבעים הנוכחיים - אדום ולבן - בעקבות איחוד עם מועדון ספורט נוסף שפעל בעיר. מועדון הכדורגל של קאן החל להתחרות בליגה מחוזית שבהשגחתה של התאחדות הכדורגל הצרפתית בשנת 1920, בהובלתו של סוחר רהיטים מקומי בשם לואיס גרוסו. שנה אחר כך, חנכה הקבוצה אצטדיון עירוני חדש, בניצחון 4-0 על אספניול במשחק ידידות. 

ביולי 1930, נערכה הצבעה בהתאחדות הכדורגל בה הוחלט על הקמת ליגת כדורגל מקצוענית. קאן הייתה מהמצטרפות הראשונות לליגה, וסיימה כסגנית האלופה בעונת 1932/1933, עונת הבכורה של ליגת העל הצרפתית בכדורגל.ב-24 באפריל 1932 זכתה הקבוצה לראשונה בתולדותיה בגביע הצרפתי, לאחר שגברה 1-0 במשחק הגמר על ראסינג רוביי באצטדיון האולימפי איב-דו-מנואר.

בעונת 1948/1949 ירדה הקבוצה לראשונה לליגת המשנה. למעט בעונת 1965/1966, קאן לא שבה לליגה הבכירה עד לעונת 1987/1988. לאחר עונות ספורות במרכז הטבלה, הפתיעה הקבוצה, בכיכובם של זינדין זידאן הצעיר ולואיס פרננדס, בעונת 1990/1991 כשסיימה במקום הרביעי בליגה. 

בעונת 1991/1992 השתתפה הקבוצה לראשונה בגביע אופ"א, והודחה בסיבוב השני לאחר הפסד לדינמו מוסקבה. במקביל, סבלה הקבוצה מעונה חלשה מאוד בליגה, וירדה לליגת המשנה. בעקבות הירידה עזבו את הקבוצה שחקנים רבים, כולל זידאן, ולואיס פרננדס פרש ועבר לתפקיד מאמן הקבוצה. פרננדס העלה את קאן בחזרה לליגה הבכירה תוך עונה אחת בלבד, ובעונת 1993/1994 הצעיד אותה למקום השישי בליגה הבכירה, ולהשתתפות שנייה בתולדותיה בגביע אופ"א. באותה עונה שיחק בשורותיה הקשר הישראלי, טל בנין. קאן פתחה את משחקיה האירופיים בעונת 1994/1995 כשהדיחה פנרבחצ'ה הטורקית עם ניצחון 9-1 בסיכום שני המשחקים, אך הודחה סיבוב אחד בלבד מאוחר יותר על ידי אדמירה ואקר האוסטרית.

קאן שרדה בליגה הבכירה עד לעונת 1997/1998, בסיומה ירדה הקבוצה לליגת המשנה ומאז לא שבה לליגה הבכירה. החל משנת 2004 הקבוצה חדלה להיות קבוצה מקצוענית, הדרדרה במורד הליגות בצרפת, ובעונת 2014/2015 הצליחה לעלות ליגה (לראשונה מאז 1993) ולהשתתף בליגה החמישית.

תארים
-----

הגביע הצרפתי
* מקום ראשון (1): 1931/1932

הליגה הצרפתית
* מקום שני (2): 1932/1933

שחקנים בולטים
-------------

* צרפתצרפת ויליאם אייאש
* צרפתצרפת ז'אן באזה
* צרפתצרפת ברנרד קסוני
* צרפתצרפת סבסטיאן שאבו
* צרפתצרפת ייבון דואי
* צרפתצרפת אלברט אמון
* צרפתצרפת לואיס פרננדס
* צרפתצרפת לורן מאקה
* צרפתצרפת סבסטיאן פריי
* צרפתצרפת ז'ונתן זבינה
* צרפתצרפת יוהאן מיקו
* צרפתצרפת ז'אן-לוק סאסו
* צרפתצרפת זינדין זידאן
* צרפתצרפת פטריק ויירה
* צרפתצרפת גאל קלישי
* אלג'יריהאלג'יריה עבדלקאדר פרחאווי
* אלג'יריהאלג'יריה כאמל גילאס
* קמרוןקמרון איברהים אאודו
* ישראלישראל טל בנין
* הולנדהולנד אדיק קוט
* הולנדהולנד רוד קרול
* יוגוסלביהיוגוסלביה בורו פרימורץ
* יוגוסלביהיוגוסלביה דושאן סאביץ'
* צ'כיהצ'כיה יאן קולר
* אינדונזיהאינדונזיה טוני קיוסל
* קרואטיהקרואטיה אלן בוקסיץ'
* קרואטיהקרואטיה אליושה אסנוביץ'

קישורים חיצוניים
----------------

ויקישיתוף מדיה וקבצים בנושא **קאן** בוויקישיתוף
* 

* אתר האינטרנט הרשמי של קאן

* פרופיל, באתר Transfermarkt

* פרופיל, באתר Soccerway

* פרופיל, באתר FootballDatabase.eu

|  |  |
| --- | --- |
| בקרת זהויות עריכת הנתון בוויקינתונים | 
* SUDOC: 057256187
* VIAF: 200896846
* WorldCat: viaf-200896846

 |